經數: 一八五二

經名: 三論玄義

頁數: 一一

上	欄

便慧爲宗. 論申經二慧. 還以二慧爲宗.

如中論申二諦. 還以二諦爲宗也. 問大品

何故前明般若. 後明方便耶. 答般若方便

實無前後. 而作前後說者般若爲體. 方便

爲用. 故智度論云. 譬如金爲體. 金上精

巧爲用. 故前明其體. 後辨其用也. 又非凡

夫行. 非賢聖行. 是菩薩行. 般若超凡. 方便

越聖. 要前超凡後方越聖. 故前明般若後

辨方便. 又衆生起見凡有二種. 一者有見.

二者無見. 般若破其有見. 方便斥其無見.

故前明般若後辨方便. 若明次第者. 三藏

多說有敎以破外道. 而封執三藏之有故.

般若次說空. 惑者著般若之空故. 次說方

便令其離空. 故智度論序云. 知邪病之自

起故. 阿含爲之作. 以滯有之爲患故. 般若

爲之照. 卽斯意也. 若約位而言. 般若配於

六地. 故前明之. 方便在於七地. 故後說也.

問舊亦明大品二慧爲宗. 與今何異. 答今

明. 聖心未曾二. 爲衆生故無二說二. 欲令

因二悟於不二. 故與舊不同. 又雖明二

慧. 與舊亦異. 舊義實慧但照空不達有. □

和但照有不達空. 蓋是限局聖心便成二

見. 今明. 至人體無□之道故有無□之用.

般若旣照空卽能鑒有. 方便旣涉有卽能

鑒空. 具如二智中說. 次明中論以二諦

爲宗. 所以用二諦爲宗者. 二諦是佛法

根本. 如來自行化他皆由二諦. 自行由二

諦者. 如瓔珞經佛母品. 明二諦能生佛故.

二諦是佛母. 蓋取二智爲佛. 二諦能生二

中	欄

智. 故以二諦爲母. 卽是如來自德圓滿由

於二諦. 化他德由二諦者. 如來有所說法

敎化衆生常依二諦. 故中論云. 諸佛依二

諦爲衆生. 說法也. 問何以知自他兩德□

由二諦耶. 答十二門論云. 以識二諦故. 卽

得自利他利及以共利. 卽其事也. 以二諦是

自行化他之本故. 申明二諦以爲論宗. 卽

令一切衆生具得自他二利也. 問何人迷

二諦. 論1主破迷申二諦耶. 答有三種人

迷於二諦. 一者小乘五百部. 各執諸法有

決定性. 聞畢竟空如刀傷心. 此人失第一

義諦. 然旣失第一義諦亦失世諦. 所以然

者. 空宛然而有. 故有名空有. 方是世諦. 彼

旣失空. 亦是迷有. 故失世諦. 故五百部執

出如來二諦之外. 二者方廣道人. 謂一切諸

法如龜毛[&FFFF]#角. 無罪福報應. 此人失於世

諦. 然有宛然而空. 故空名有空. 旣失空有.

亦失有空. 如斯之人亦失二諦. 又諸外道

亦失二諦. 如有見外道迷於眞諦. 空見外

道迷於世諦. 又凡夫著有故迷眞諦. 二乘

滯空迷世諦也. 第三人得二諦名而失二

諦旨. 斯執甚多. 今略出二種. 或言二諦一

體. 或言二諦異體. □不成二諦之義. 具如

疏初序之. 今破此之失申明二諦. 故用二

諦爲宗也. 問何以得知此論用二諦爲宗

耶. 答略有三種. 一者瓔珞經佛母品明二諦

不生不滅乃至不來不去. 今論正明八不. 故

知卽是辨於二諦. 故以二諦爲宗. 二者靑

目序論意. 明外人失二諦. 龍樹菩薩爲 是

下	欄

等故造此中論. 卽知破外迷失申明二諦.

故以二諦爲宗也. 三者關內曇影中論序

云. 此論雖無理不窮. 無言不盡. 統其要

歸. 會通二諦. 今還述舊釋. 故知二諦爲宗

也. 問旣名中論. 何故不用中道爲宗. 乃

以二諦爲宗耶. 答卽二諦是中道. 旣以二

諦爲宗. 卽是中道爲宗. 所以然者. 還就

二諦以明中道故. 有世諦中道. 眞諦中道.

非眞非俗中道. 但今欲名宗兩擧故. 中諦互

說. 故宗擧其諦名題其中. 若以中道爲

名. 復以中道爲宗者. 但得不二義失其

二義故也. 問經何故立二諦耶. 答此有兩

義. 一者欲示佛法是中道故. 以有世諦. 是

故不斷. 以第一義. 是故不常. 所以立於二

諦. 又二慧是三世佛法身父母. 以有第一

義故生般若. 以有世諦故生方便. 具實

慧方便慧. 有十方三世佛. 是故立二諦. 又

知第一義是自利. 知世諦故能利他. 具知

二諦卽得2共利. 故立二諦. 又有二諦故

佛語皆實. 以世諦故說有是實. 第一義故

說空是實. 又佛法漸深. 先說世諦因果敎

化. 後爲說第一義. 又成就得道智者說第

一義. 無有說世諦. 又若不先說世諦因果.

直說第一義. 則生斷見. 是故具明二諦也.

次明百論宗者. 百論破邪申明二諦. 具如

空品末說. 亦應以二諦爲宗. 但今欲與中

論互相開避. 中論以二諦爲宗. 百論用二

智爲宗. 卽欲明諦智互相成也. 問百論何

故用二智爲宗耶. 答提婆與外道對面擊

經數: 一八五二

經名: 三論玄義

頁數: 一二

上	欄

揚□. 一時權巧智慧. 但提婆權智巧能破邪

巧能顯正. 而實無所破亦無所顯. 故名實

智. 一論始終明此二智. 故以二智爲宗. 中

論不與內諍一時權巧. 但共同學二諦之人

諍二諦得失. 故以二諦爲宗. 則明佛與菩

薩能所共相成也. 次明十二門論宗者. 此

論亦破內迷申明二諦. 亦以二諦爲宗. 但

今欲示三論不同. 宜以境智爲宗. 所言

境智者. 論云. 大分深義所謂空也. 若通達

是義卽通達大乘. 具足六波羅蜜無所障

□. 大分深義謂實相之境. 由實相境發生

般若. 由般若故萬行得成. 卽是境智之義.

故用境智爲宗也

次明四論破申不同門. 所言破申者. 凡有

三義. 一者破外人迷敎之病故名爲破. 申

佛二諦敎門故名爲申. 二者申佛正敎而

邪迷自破. 故名爲申破耳. 三者論主申明

佛破故名申破. 諸大乘經破衆生虛妄以

顯一道. 但末代鈍根不了如來破病顯道之

意. 四依菩薩還申明佛破故名申破. 非是

經中自立義. 論中自明破也. 問何以知龍

樹申佛破耶. 答最後邪見品云. 瞿曇大聖

主. 憐愍說是法. 悉斷一切見. 我今稽首禮.

故知論主申明佛破. 非自有破也. 問經中

有立有破. 論主何故一向破耶. 答末世鈍

相迷佛立破. □皆成病. 是以論主須□破

之. 然後具得申如來立破. 問論主申佛破

得稱論主破. 論主申佛立應名論主立

中	欄

耶. 答亦得爾也. 問四論破申云何同異. 答

三論通破衆迷. 通申衆敎. 智度論別破般

若之迷. 別申般若之敎. 就三論別破般

類. 百論正破外傍破內. 餘二論正破內傍

破外. 所以三論破內外者. 一切衆病不出

二種. 一外道邪□起迷. 二內人稟敎失旨.

若破斯二則衆病皆除. 問百論破外可有

明文. 何處有破內文耶. 答破塵品中. 外有

以內義爲證. 論主卽破其所引. 具如彼

明. 問何故得破內耶. 答有三種義. 一者

如向釋之. 外人立義不成. 引內爲證. 故

須破內. 二者內人立義與外道同. 如立

虛空常遍. 乃至立涅槃身智俱無. □與外

道同. 故須破內. 三者外道立義與內人

同. 故須破之. 如破因中無果品說. 外道

立於三相前後相生. 與譬喩部同. 立三相

展轉一時生. 與薩婆多部同. 故須破內. 故

肇法師云. 邪辨逼眞殆亂正道. 問中論何故

傍破外耶. 答凡有四義. 一者欲顯中觀無

法不窮. 無言不說. 若一法不窮. 一言不

盡. 則戱論不滅. 中觀不生. 是故內外□皆

破之. 二者內人立義與外道同. 故須破

外. 三者外道立義與內人同. 故須破外.

四者欲顯中實非內非外不正不邪. 故須

破外. 問百論破外亦有收取義不. 答亦有

四句. 一者破而不取. 卽是外道邪言. 障中

迷觀. 於緣無益有損. 二者取而不破. 外道

偸竊如來遺餘善法. 今□收之. 如賊盜牛.

卽其證也. 又外道各邪心推1盡. 冥智與內

下	欄

同. 如蟲食木偶得成字. 亦取而不破. 三者

亦破亦取. 外道偸竊佛敎不識旨歸. 今破

其迷敎之情. 收取所迷之敎. 四者不破不

取. 卽顯道門未曾內外也

次明別釋三論. 問旣有四論. 何故常稱三

論耶. 答略有八義. 一者一一論各具三義.

一破邪. 二顯正. 三言敎. 以同具此三義故.

合名三論. 二者三論具合方備三義. 中論

明所顯之理. 百論破於邪執. 十二門名爲

言敎. 以三義相成故名爲三論. 三者中論

爲廣論. 百論爲次論. 十二門爲略論. 三部

具上中下三品故名三論. 四者一切經論凡

有三種. 一但偈論. 卽是中論. 二但長行論.

所謂百論. 三亦長行亦偈論. 卽十二門論. 以

三部互相開避而共相成. 五者此之三部同

是大乘通論. 故名三論. 六者此三部同顯不

二實相. 故名三論. 七者同是四依菩薩所造.

八者同是像末作. 但欲綱維大法也

次論三論通別門. 以智度論對三論. 則智

度論爲別論. 三論爲通論. 就三論中自有

三別卽爲三例. 百論爲通論之廣. 中論爲

通論之次. 十二門爲通論之佃. 所以然者.

百論通破障世出世一切邪. 通申世出世

一切正. 故名通論之廣. 中論但破大小二

迷. 通申大小兩敎. 不破世間迷申世間敎.

故爲通論之次. 十二門但破執大之迷. 申

大乘之敎. 爲通論之略. 問何故爾耶. 答外道

邪興. 遍障世出世大小一切敎. 故提婆遍

破衆邪備申衆敎. 是以論明. 始自三歸終

經數: 一八五二

經名: 三論玄義

頁數: 一三

上	欄

竟二諦. 無敎不申. 無邪不破. 中論爲對

大小學人封執二敎故. 但破二迷但申二

敎. 是以論文有大小二章之說. 十二門論辨

觀行之精要. 明方等之宗本. 故正破大迷

獨申大敎. 是以論文命宗. 但說略解摩訶

衍義 . 問十二門亦備破小乘外道. 云何言但

破大迷但申大敎也. 答雖備破衆病. 而正

意爲申大乘. 故論文前明略解大乘. 而後

則言末世衆生薄福鈍根. 雖尋經文不能

通了. 卽知尋大乘失旨. 但小乘外道障彼大

乘. 故須破之耳. 又欲令小乘外道同入大

乘故須破之. 問百論申大小兩敎. 與中論

何異. 答百論總申大小. 然中論別申二敎.

又百論從淺至深. 中論從深至淺. 問何故

爾耶. 答百論爲□邪入正. 始行之人故. 始

自三歸終入方等. 故從淺至深. 中論示諸

佛本末之義. 大乘爲本小乘爲末. 故從深

至淺也

次明四論用假不同門. 一切諸法雖□是假.

領其要用凡有四門. 一因緣假. 二隨緣假.

三對緣假. 四就緣假也. 一因緣假者. 如空有

二諦. 有不自有. 因空故有. 空不自空. 因有

故空. 故空有是因緣假義也. 二隨緣假者. 如

隨三乘根性說三乘敎門也. 三對緣假者.

如對治常說於無常. 對治無常是故說常.

四就緣假者. 外人執有諸法. 諸佛菩薩就

彼推心檢竟不得. 名就緣假. 此四假總收

十二部經八萬法藏. 然四論具用四假. 但智

度論多用因緣假. 以釋經立義門故. 中論

中	欄

十二門多用就緣假. 百論多用對緣假

次明四論對緣不同門. 著於四論略明二

種. 提婆菩薩震論鼓於王庭. 九十六師一時

雲集. 各建名理立無方論. 提婆面□邪師.

後還閑林. 撰集當時之言. 以爲百論. 龍樹

菩薩潛□著筆. 探取外情破病申經. 故造

中論. 問何故爾耶. 答龍樹聲聞天下. 外道小

乘不敢與交言. 故潛□著筆以造論也. 提

婆旣爲弟子. 物情所不畏憚. 故與之交言.

故後集以爲論. 次明三論所破之緣有利鈍

不同門. 今略擧中百二論明衆生得悟不

同. 凡有四種. 一自有一種根緣. 聞百論始

捨罪福終破空有. 當此言下得悟無生.

二有諸外道. 雖聞提婆當時所破言理俱

屈. 猶未得悟. 後出家竟稟受佛經方乃得

悟. 此中根人也. 三有諸外道. 聞提婆之言.

不了尋經. □更起迷. 爲中論所破方得

悟. 此下根人也. 四有諸外道. 初稟提婆之

言. 乃至尋中論[&FFFF]#未得解. 後因十二門觀

玄略方乃得悟也

次別釋中論名題門. 此論立名有廣有略.

所言略者. 但稱中論. 故叡法師序云. 中論

有五百偈. 龍樹菩薩之所造. 而後但釋中論

兩字. 故名爲略. 問何故但稱中論不題觀

耶. 答中是所論之理實. 論是能論之敎門. 若

明理敎故義無不周也. 所言廣者. 加之以

觀. 故影法師中論序云. 寂此諸邊名之爲

中. 問答□徵稱之爲論. 又云. 觀者直. 以

觀辨於心論宣於口耳. 問何故具題三字

下	欄

耶. 答因中發觀. 由觀宣論. 要備三法義

乃圓足也. 次第門. 問此三字有何次第耶. 答

有二種次第. 一者能化次第. 二者所化次第.

能化次第者. 中謂三世十方諸佛菩薩所行

之道. 故前明中. 由此道故發生諸佛菩薩

正觀. 故次明觀. 由內有正觀故. 佛宣之於

口. 名之爲經. 四依菩薩宣之於口. 目之爲

論也. 約所化悟入次第者. 稟敎之徒因論

識中. 因中發觀. 若望於佛. 因敎識理. 因

理發觀也. 次暇立門. 所以但明三字不多

不少者. 略有三義. 一者諸佛菩薩凡有二德.

一者自行. 二者化他. 中之與觀謂自行也. 論

之一字卽是化他. 自行化他義無不攝. 故但

標三字. 二者化於衆生要必具三. 一者有

所悟之理. 二者因理發觀. 三者由觀宣論.

故但明三也. 三者以中對觀. 是境智之名. 以

觀. 對論. 爲行說之稱. 因中發觀故. 以中

爲境. 以觀爲智. 如說而行爲觀. 如行而

說爲論. 以義唯此四故. 名字但有三名也.

次論通別門. 通而爲言. 三字皆中皆觀皆

論. 所言皆中者. 理實不偏故理名爲中. 因

中理發觀. 觀非偏觀. 觀亦名中. 因中觀

宣論. 論非偏論. 論亦名中. 三字皆觀者. 中

是義相觀. 觀是心行觀. 論是名字觀. 亦如三

種般若. 中是實相般若. 觀是觀照般若. 論是

文字般若. 三種皆論者. 論是能論故名爲論.

餘二論亦名爲論也. 就別而言. 理實不

偏. 與其中名. 智是達照. 當其觀稱. 論是言

敎. 故目之爲論. 次明互發盡門. 就中有

經數: 一八五二

經名: 三論玄義

頁數: 一四

上	欄

中發觀. 觀發中. 緣盡觀. 觀盡緣. 所言中

發觀者. 如涅槃云. 十二因緣不生不滅能

生觀智. 譬如胡瓜能發熱病也. 觀發中者.

衆生本謂因緣是生是滅. 不知是中. 以正

觀檢生滅不得. 方悟因緣是中. 此則因觀

發中. 緣盡於觀觀盡於緣者. 凡夫二乘及

有所得偏邪之緣. 盡菩薩正觀之內. 故名緣

盡於觀. 觀盡於緣者. 邪緣旣盡正觀亦息.

故名觀盡於緣. 緣盡於觀故非緣. 觀盡於

緣故非觀. 非緣非觀. 不知何以美之. 强

名正觀也. 問旣得緣盡觀觀盡緣. 亦得中

盡觀親盡中不. 答亦得爾也. 中是智境. 觀

是境智. 境不自境. 因智故境. 智不自智. 由

境故智. 由智故境. 境不自境. 由境故智. 智

不自智. 不自智則非智. 不自境則非境.

故是境盡於智. 智盡於境. 問亦得緣發於

觀. 觀發於緣不. 答由邪緣故得顯正觀.

卽是緣發於觀. 由正觀故顯緣是邪. 謂觀

發於緣耳. 次明別釋三字門. 總論釋義

凡有四種. 一依名釋義. 三就理敎釋義.

三就互相釋義. 四無方釋義也. 依名釋義

者. 中以實爲義. 中以正爲義. 中以實爲

義者. 如涅槃釋本有今無偈云. 我昔本無

中道實義. 是故現在有無量煩惱. 叡師中論

序云. 以中爲名者. 照其實也. 照謂顯也.

立於中名. 爲欲顯諸法實故. 云照其實

也. 所言正者. 華嚴云. 正法性遠離一切言

語道一切趣非趣. 悉皆寂滅相. 此之正法卽

是中道. 離偏曰中. 對邪名正. 肇公物不遷

中	欄

論云. 1正觀論曰. 觀方知彼去. 去者不至

方. 故知中以正爲義也. 理敎釋義者. 中以

不中爲義. 所以然者. 諸法實相非中非不

中. 無名相法爲衆生故强名相說. 欲令因

此名以悟無名. 是故說中爲顯不中. 問中

以不中爲義. 出何文耶. 答華嚴云. 一切有

無法了達非有無. 若爾. 一切中偏法了達

非中偏. 卽其事也. 所言互相釋義者. 中以

偏爲義. 偏以中爲義. 所以然者. 中偏是

因緣之義. 故說偏令悟中. 說中令識偏.

如經云. 說世諦令識第一義諦. 說第一義

諦令識世諦也. 四無方釋義者. 中以色爲

義. 中以心爲義. 是故華嚴經云. 一中解無

量. 無量中解一. 故一法得以一切法爲義

一切法得以一法爲義. 問中有幾種. 答旣

稱爲中. 則非多非一. 隨義對緣得說多

一. 所言一中者. 一道淸淨更無二道. 一道

者卽一中道也. 所言二中者. 則約二諦辨

中. 謂世諦中眞諦中. 以世諦不偏故名爲

中. 眞諦不偏名爲眞諦中. 所言三中者. 二

諦中及非眞非俗中. 所言四中者. 謂對偏中.

盡偏中. 絶待中. 成假中也. 對偏中者. 對大

小學人斷常偏病. 是故說對偏中也. 盡偏中

者. 大小學人有於斷常偏病則不成中. 偏

病若盡則名爲中. 是故經云. 衆生起見凡有

二種. 一斷二常. 如是二見不名中道. 無常

無斷乃名中道. 故名盡偏中也. 絶待中者.

本對偏病. 是故有中. 偏病旣除中亦不立.

非中非偏. 爲出處衆生强名爲中. 謂絶待

下	欄

中. 故此論云. 若無有始終. 中當云何有. 經

亦云. 遠離二邊不著中道. 卽其事也. 成假

中者. 有無爲假. 非有非無爲中. 由非有非

無故說有無. 如此之中爲成於假. 謂成假

中也. 所以然者. 良由正道未曾有無. 爲化

衆生假說有無故. 以非有無爲中. 有無

爲假也. 就成假中有單遍疏密橫□等義.

具如中假義說. 如說有爲單假. 非有爲單

中. 無義亦爾. 有無爲遍假. 非有非無爲遍

中. 有無爲疏假. 非有非無爲疏中. 不有有

爲密假. 有不有爲密中. 疏卽是橫. 密卽是

□也. 次釋中不同得有四種. 一外道明中.

二毘曇明中. 三成實明中. 四大乘人明中也.

外道說中者. 僧□人言. 泥團非甁非非甁.

卽是中義也. 衛世師云. 聲不名大不名小.

勒沙婆云. 光非闇非明. 此之三師□以兩

非爲中. 而未知所以爲中耳. 毘曇人釋

中者. 有事有理. 事中者. 無漏大王不在邊

地. 謂不在欲界及非想也. 理中者. 謂苦集

之理不斷不常也. 成實人明中道者. 論文

直言離有離無名聖中道. 而論師云. 中道

有三. 一世諦中道. 二眞諦中道. 三非眞非俗

中道. 四大乘人明中者. 如攝大乘論師明.

非安立諦不著生死不住涅槃. 名之爲中

也. 義本者. 以無住爲體中. 此是合門. 於體

中. 開爲兩用. 謂眞俗. 此是用中. 卽是開門

也. 又中假師云. 非有非無爲中. 而有而無爲

假也

三論玄2義

經數: 一八五三

經名: 大乘玄論卷第一

頁數: 一五

上	欄

爲弘破邪顯正宗	新遂開板彫文功

早耀八不正觀月	速拂三界迷倫霧

于時建長八年(丁巳)三月七日沙門聖守

1大乘玄論卷第一

胡吉藏撰

二諦義有十重

第一標大意  第二釋名  第三立名  第

四有無  第五二諦體  第六中道  第七

相卽  第八攝法  第九辨敎  第十同異

二諦者. 蓋是言敎之通詮. 相待之假稱. 虛寂

之妙實. 窮中道之極號. 明如來常依二諦說

法. 一者世諦. 二者第一義諦. 故二諦唯是敎

門不關境理. 而學者有其巧拙. 遂有得失之

異. 所以若有巧方便慧. 學此二諦. 成無所得.

無巧方便慧學敎. 卽成有所得. 故常途三師

置辭各異. 開善云. 二諦者法性之旨歸. 一眞

不二之極理. 莊嚴云. 二諦者蓋是□惑之勝

境. 入道之實津. 光宅云. 二諦者蓋是聖敎之

遙泉. 靈智之淵府. 三說雖復不同. 或言含智

解. 或辭兼聖敎. 同以境理爲諦. 若依廣州大

亮法師. 定以言敎爲諦. 今不同此等諸師. 問

攝嶺興皇何以言敎爲諦耶. 答共有深意. 爲

對由來以理爲諦故. 對緣假說. 問中論云 諸

佛依二諦說法. 涅槃經云隨順衆生故說二

諦. 是何諦耶. 答能依是敎諦所依是於諦. 問

中	欄

於諦爲失敎諦爲得不. 答凡夫於爲失如來

於爲得. 聖人於亦得亦失. 而師云. 於諦爲失

敎諦爲得者. 乃是學敎成迷. 本於是通迷學

敎於別迷. 通迷是本別迷末. 本是前迷末是

後迷. 問何意開凡聖二於諦耶. 答云. 示凡聖

得失. 令轉凡成聖. 問於諦爲失者何以言諦

耶. 答論文自解. 諸法性空. 世間顚倒謂有. 於

世人爲 實. 名之爲諦. 諸賢聖眞知顚倒性空.

於聖人是實名之爲諦. 此卽二於諦.  諸佛依

此而說. 名爲敎諦耳. 問敎若爲名諦耶. 答有

數意. 一者依實而說故所說亦實. 是故名諦.

二者如來誠諦之言. 是故名諦. 三者說有無

敎實能表道. 是故名諦. 四者說法實能利緣.

是故名諦. 五者說不顚倒. 是故名諦. 與他家

異有十種異. 一者理敎異. 彼明. 二諦是理.

三假是俗. 四絶是眞. 今明. 二是敎. 不二是

理. 他家有理無敎. 今明. 有敎有理. 二者相無

相異. 他家住有無故是有相. 今明. 有表不有

無表不無. 不住有無故名無相. 三者得無得

異. 他家住有無故名有得. 今明. 不住有無故

名無得. 四者理內外異. 他家住有無故名理

外. 今明. 不住有無故名理內. 五者開覆異. 他

有住有無住無. 此有無覆如來因緣有無. 今

明. 二諦是敎. 是有表不有無表不無. 卽開如

來敎無有壅滯. 六者半滿異. 他家唯有二無

不二. 故唯敎無理名爲半字. 今明. 具足理敎

名爲滿字. 七者愚智異. 涅槃云. 明無明愚者

謂二. 智者了達無二. 眞俗二者卽愚. 不二者

卽智. 故知. 不二是理二是敎. 八者體用異. 彼

下	欄

有用無體. 今卽具有體用. 九者本末異. 不二

是本二是末. 他但有末無本. 今具有本末. 十

者了不了異. 他家二諦. 住有無故名不了. 今

明. 說有欲顯不有. 說無欲顯不無. 有無顯不

有不無. 故名了義. 他但以有爲世諦. 空爲眞

諦. 今明. 若有若空皆是世諦. 非空非有始名

眞諦. 三者空有爲二. 非空有爲不二. 二與不

二皆是世諦. 非二非不二名爲眞諦. 四者此

三種二諦皆是敎門. 說此三門. 爲令悟不三.

無所依得始名爲理. 問前三皆是世諦不三

爲眞諦. 答如此. 問若爾理與敎何異. 答自有

二諦爲敎不二爲理. 皆是轉側適緣無所防

也. 問何故作此四重二諦耶. 答對毘曇事理

二諦. 明第一重空有二諦. 二者對成論師空

有二諦. 汝空有二諦是我俗諦. 非空非有方

是眞諦. 故有第二重二諦也. 三者對大乘師

依他分別二爲俗諦. 依他無生分別無相不

二眞實性爲眞諦. 今明. 若二若不二. 皆是我

家俗諦. 非二非不二. 方是眞諦. 故有第三重

二諦. 四者大乘師復言. 三性是俗. 三無性非

安立諦爲眞諦. 故今明. 汝依他分別二眞實

不二是安立諦. 非二非不二三無性非安立

諦皆是我俗諦. 言妄慮絶方是眞諦. 文含多

義. 後文當釋.  問若以有無爲敎表非有非無

理者. 何不以非有非無之敎表非有非無之

理. 必以有無之敎表非有非無理耶. 答不可

以月指月. 應以指指月. 若利根菩薩. 應如是

說. 但凡夫著有無故. 以有無表非有非無. 問

若以於諦爲衆生說者更增其患. 何以依二於

經數: 一八五三

經名: 大乘玄論卷第一

頁數: 一一六

上	欄

諦說法耶. 答曰. 凡夫著有二乘滯空. 今明. 如

來因緣有無假有假無. 假有故不有. 假無故

不無. 云何增患耶. 問成論師云. 十六知見非

二諦所攝. 十六知見道理無. 此出自外道橫

計. 故非世諦. 旣非世諦. 其卽空亦非眞諦. 此

義云何. 答若言十六知見出外道橫計非二

諦所攝者. 陰界入等亦出凡夫橫計. 何得云

二諦所攝. 若凡夫所見卽是世諦者. 凡夫人

應是聖人

釋名第二. 若如他釋. 俗以色虛爲義. 眞以眞

固爲. 世是隔別爲義. 第一莫過爲旨. 此是

隨名釋義. 非是以義釋名. 若爾可謂世間諸

法者有字無義. 今明. 俗以不俗爲義. 眞以不

眞爲義. 若具足論之. 應以非俗非不俗遣四

句爲俗義. 但今對他色虛是俗義. 今明. 不俗

爲義. 是名出世法者. 有字有義. 今引淨名經.

不生不滅是無常義. 五陰空無所有是苦義.

常途眞實是諦義. 還以諦釋諦. 義例前可見.

解諦義有四家不同. 一云四諦理實是爲諦.

遺敎經云. 日可令冷月可令熱. 佛說苦諦眞

實是苦. 不可令樂故. 以理實爲諦. 第二家云.

境理非諦. 能觀智爲 諦. 大經云. 若苦是聖諦

者. 地獄衆生有苦. 應是苦聖諦. 而今地獄等

苦. 非聖諦. 豈得前境爲諦. 第三解. 取能詮理

之文言爲諦. 第四家云. 合取境智文理爲諦.

若單境不智亦非諦. 單取智文理亦非諦. 今

明. 四解□是□非. 如衆盲摸象不得象體. 然

不離象. 經中非無此釋. 諸佛方便隨從衆生.

故作此說. 今還一一難之. 第一解云境理審

中	欄

實名諦者. 地獄畜生應是苦聖諦. 毒蛇瞋雀

多欲應是集聖諦. 第二解云以智爲諦者. 應

名權實諦. 第三解云文言詮審實爲諦者. 文

言終不得理. 那得爲諦. 第四解云若以境智

合爲諦者. 境智旣其非諦. 今合那得爲諦. 如

一沙不能出油合二沙不得油也. 今明. 此眞

俗是如來二種敎門. 能表爲名則有二諦. 若

從所表爲名則唯一諦. 故非只以審實爲義.

若二於諦. 卽以審實爲諦. 若就因緣敎諦卽

有多義. 或以誠諦之言釋諦. 此二敎表不二

之道. 敎必不差違卽是諦義. 依名釋諦如是.

若依義釋諦. 諦以不諦爲義. 此是□論. 若橫

論. 諦以諸法爲義. 例如眞俗義中說.  俗以色

虛爲義. 俗以眞爲義. 俗以不俗爲義. 眞亦然.

更料簡諦待不諦有五條意. 一者二諦相望

是二不諦. 俗非眞眞非俗. 故二諦成二不諦.

二者非有非無. 是二不諦義. 能表是有無. 所

表非有無. 故成二不諦. 三者二智是二不諦

義. 眞僧旣二境. 境自待不境. 不境卽是智. 四

者義有三種. 一者就理外凡聖二緣二境. 二

者就理內凡聖二緣二境. 三者□理內外相

望. 有凡聖諦不諦義. 理外凡聖者. 如有於凡

實. 所以爲諦. 空於凡不實. 卽是不諦. 空於聖

亦然. 凡聖二人各行一實一虛. 故有諦不諦

義. 理內凡聖亦然. 次□論者. 若理外凡聖. 皆

是顚倒有所得行. 俱是凡夫理內若凡若聖.

皆名爲聖. 二諦亦然. 理外若眞若俗. 俱是俗

諦. 理內若眞若俗. 皆是眞諦. 理內所行. 非外

所行. 理外所行. 非內所行. 有諦不諦義. 五者

下	欄

直就凡聖各自有諦不諦. 如有於凡是實. 卽

此有於聖爲不實. 只此一有自有實不實. 不

須他釋. 次更明於諦敎諦合論有三句. 一者

能諦所非諦. 二者所諦能非諦. 三者亦能亦

所諦. 能諦所非諦者. 卽是於諦. 有於凡實. 空

於聖實. 取兩情爲諦. 不取空有二境爲諦. 言

敎諦是所非能者. 二智是能說. 二諦是所說.

此就境智判能所. 亦能亦所諦者. 合取於敎

二諦. 更就敎諦中復有三句. 一能名諦. 二所

名諦. 三亦能亦所名諦. 言能名諦者. 卽是眞

俗二敎. 以能表道故名諦. 言所名諦者. 眞俗

所表理實故. 能表之敎亦實. 此從表實爲名.

亦能亦所者. 卽理敎合說. 非理卽不敎. 非敎

卽不理. 理敎因緣. 此二皆實. 故能所皆諦. 於

諦有三句. 一皆得二皆失三亦得亦失. 言亦

得亦失者. 凡於是有. 此有爲失. 諸賢聖眞知

性空. 此空爲得. 二皆失者. 二皆是於故二皆

失. 二皆得者. 只知於二卽知不二. 旣非二非

不二. 五句皆淨. 然此三句. 前二句卽於諦. 後

一句卽敎諦. 前二句卽於境. 後一句敎境. 於

境卽不轉. 敎境卽轉也

立名第三. 三門分別. 前辨立名. 次辨絶名. 後

辨借名. 立名者不眞不俗. 亦是中道. 亦名無

所有. 亦名正法. 亦名無住. 此非眞非俗無名.

今假爲立名. 此名以無名之所立名. 如提羅

波夷眞不食油强爲食油. 二諦亦爾. 以其眞

表不眞俗表不俗. 假言眞俗. 以其假言. 名無

得物之功. 物無應名之實. 淨名經云. 從無住

本立一切法. 無住卽無本. 故云. 若能若所. 皆

經數: 一八五三

經名: 大乘玄論卷第一

頁數: 一七

上	欄

以無住爲本. 大品云. 般若猶如大地. 出生萬

物. 波若正法無住. 此三眼目之異名. 若就用

中. 辨二諦反覆得立名. 俗爲眞立名. 世爲第

一立名. 如言由世故第一. 眞俗亦如是. 眞應

對世. 第一對第二. 而今眞對俗. 世對第一. 非

正相待義. 聖人未必以對立名. 故經云. 法無

有彼此. 離相待故. 次明相待者. 眞俗告體受

名. 世與第一. 用中褒貶爲稱也. 第二辨絶名.

常途相傳. 世諦不絶名. 引成論文. 劫初時物

未有名. 聖人立名字. 如甁衣等物故. 世諦不

絶名. 眞諦與佛果三師不同. 光宅云. 此二皆

不絶名. 眞諦有眞如實際之名. 佛果有常樂

我淨之名. 但絶粗名不絶細名. 莊嚴云. 此二

皆絶名. 佛果出於二諦外. 是故絶名. 眞諦本

來自虛. 忘四句絶百非故絶名. 開善云. 眞諦

絶名. 佛果不絶名. 眞諦之理絶四句百非. 故

是絶名. 佛果此世諦. 所以不絶名. 若佛智冥

如絶名. 今明. 一往爲論何爲不得. 然非理實

說. 今問. 若劫初物作名銘者. 以眞諦無名. 假

名銘者與眞何異. 又問. 火名爲當卽火 離火.

若使此火名卽火. 呼火卽燒口. 若使火名離

火. 何故不得水耶. 故知. 非卽離體有名. 若在

口中不在火上. 是卽火絶名. 且復從來蛇床

虎杖世諦絶名. 復問. 人是何物. 人頭手等何

意呼人耶. 强爲立名. 豈非皆絶. 次難佛果有

三家. 今先勤初家. 若使言眞諦與佛果但絶

粗名不絶細名者. 今難. 本以絶故妙. 若不

絶卽不妙. 難第二家. 眞諦與佛果俱絶名者.

今難. 若以名心眞不得眞者. 此名便有文爾

中	欄

無理. 眞諦有文無理. 如私陀言涅槃. 佛果有

理無文. 如犢子存焉. 難第三家. 佛果不絶眞

諦絶名. 同前二家所見. 不具辨也. 今明. 以四

句辨之. 一者俱絶. 二者俱不絶. 三者眞絶俗

下絶. 四者俗絶眞不絶. 所言二諦俱絶者. 二

諦皆如. 奈得皆不絶. 二諦俱不絶者. 得是如

相名爲如來. 得是二如相所以皆不絶. 又言.

如來常依二諦說法. 大論云. 如甁衣等法. 世

界悉檀卽有. 第一義悉檀卽無. 眞如實際等.

於第一義悉檀卽有. 世界悉檀卽無. 此名字

互有互無. 故知. 二種俱絶俱不絶. 三者眞絶

俗不絶. 此文卽多. 經云. 以世諦法故說. 非第

一義. 四俗絶眞不絶. 如言生不可說不生亦

不可說生不生亦不可說不生非不生亦不可

說. 四句皆不可說. 卽是世諦絶名. 今更作一

種方言. 世諦卽絶實不絶假. 眞諦卽絶假復

絶實. 何者衆生計有爲有. 計無爲無. 此之有

無. 是斷常二見. 卽是性實. 今破有故言不有.

破無故言不無. 所以明. 佛說假有假無爲世

諦. 此假有不名有. 此假無不名無. 問此假有

何物有. 明此假有不名實有. 假無亦是不名

實無. 是卽此假有假無名爲世諦. 所以其不

名實有實無. 故言絶. 而此不有. 爲成假有. 不

無爲成假無. 此卽是不絶假義. 若言二諦俱

絶者. 眞諦絶四句. 離百非. 世諦亦絶四句離

百非. 然此義從來所無. 唯今家有也. 言二諦

皆絶四句離百非者. 俗不定俗. 俗名眞俗. 眞

不定眞. 眞名俗眞. 眞俗假俗. 俗眞假眞. 假俗

卽百是不能是. 百非不能非. 假眞亦爾. 何者

下	欄

假俗卽是是不能是. 百是亦不能是. 非非不

能非. 百非亦不非. 假眞卽非是不能是. 百是

亦不是. 是非不能非. 百非亦不非. 是故皆離

四句. 絶百非也. 雖二諦皆離四句絶百非. 然

二諦俱絶爾大異. 何者俗諦絶卽絶實. 眞諦

絶卽絶假. 俗諦絶實者. 是是卽是實是. 非非

卽是性非. 以俗諦絶實故. 是是不能是. 百是

亦不是. 非非不能非. 百非不能非也. 眞諦絶

假者. 非是是與假是非非與假非. 眞諦絶性

假故. 非但是是不能是. 非是亦不是. 非但非

非不能非. 是非亦不非. 是是與非是. 一切不

能是. 非非與是非. 一切不能非. 眞諦雙絶世

諦絶實. 此卽漸捨明二諦皆絶義. 俗諦絶實

眞諦絶假實. 第二次就平道明二諦俱絶義.

俗不定俗. 由眞故俗. 眞不定眞. 由俗故眞. 由

眞故俗. 俗是假俗也. 由假俗故眞. 眞是假眞.

旣云假俗. 卽四句皆絶. 假俗非俗. 假俗非不

俗. 假俗非亦俗亦不俗. 假俗非非俗非不俗.

假眞亦爾. 第三論借名. 就借與不借故. 是絶

不絶耳. 若二諦俱絶. 卽是兩種皆借名. 二俱

不絶. 卽相與不借. 今亦次還辨前三家所說.

彼三家同明. 世諦有物有名以名召物. 卽得

來故不借名. 眞諦佛果. 解有三家. 今先難世

諦不絶. 若世諦有物卽有名者. 劫初時便應

有名. 不須聖人爲立名耶. 若物本無名. 何異

眞諦本無名後爲眞立名. 問是假借名者後

爲物立名. 何故非借名耶. 汝若以名心眞. 去

眞遠矣. 我亦以名心物. 去物遠矣. 又問. 今世

諦以名心物物得應名者. 今且問. 以甁名爲

經數: 一八五三

經名: 大乘玄論卷第一

頁數: 一八

上	欄

在甁上爲在口中. 具如先難. 若在甁上何處

有名. 若在口中甁卽無名. 豈非是絶名. 此

與眞何異. 若言眞本無名就世諦借者. 今世

諦中. 若有眞名可言其借. 而今世諦中. 無有

法名眞如絶離可得言借. 且復經言. 第一義

諦有名有實. 何時Ｃ無名. 經又云. 一切諸法.

但有假名. 但有名無實故言絶. 但有名字故

謂爲借. 若有名但假設. 何意空就有借名而

有不就空借名也. 故若言眞諦無名就世諦

借名. 其義不可. 今問. 若以名心眞去眞遠者.

此眞名爲表眞理不耶. 若使此名表理. 依名

得理. 何謂眞理絶名名卽無用. 此名旣其不

得理. 此名終此浪說. 可謂有理而無文. 常途

解眞諦佛果有三家. 光宅二種俱不絶妙名.

卽不須借. 莊嚴云. 二種俱絶. 所以須借. 若是

開善明. 佛果是世諦. 有名故不須借. 眞諦無

名. 所以須借. 此三解依前而難之. 此不復重

出. 望前可見. 今明. 借此假之異名. 然此經論

所無. 大小乘經. 不載此說. 恐不應借語. 而今

言借者. 只是隨他意語耳. 今明. 借此假之異

名. 今二諦旣有四句. 辨絶不絶義. 今借與不

借. 准此可知. 若二俱絶. 卽二諦俱不借. 二諦

不絶. 卽二俱借. 若一絶一不絶. 卽一借一不

借. 若言二諦俱絶而論其借義. 明眞不可說

名. 二諦之名. 無法可說. 二諦俱絶故不明借.

今以非眞假言眞. 非俗可言俗. 俗待眞故說.

俗從眞借名. 眞待俗故說. 眞從俗借名. 所以

二諦俱不絶. 假論借名. 然此借名亦是不借.

今以眞不自眞. 由俗故說. 眞不自故. 所以須

中	欄

他. 故言借. 若不借者. 明若由眞故說眞. 可得

是借. 由眞故俗. 那得是借也. 故言此俗亦是

不借也. 橫論借名如此. 若□論. 眞從不眞以

借名. 俗從不俗以借名. 又問言. 若從不眞借

名. 只應眞名不眞. 那得名爲眞. 俗亦如是. 答

今明. 眞不眞一. 亦不得借. 異亦不得借. 因緣

假名字故言借. 借是待之異名. 若不待不眞

不得說眞. 由不眞故眞. 由眞故不眞. 眞不眞

因緣假說. 故言借

有無第四. 今先辨假有. 後辨假無. 常途所明.

凡有三種假名. 一者因成假. 以四微成柱. 五

陰成人. 故言因成. 二者相續假. 前念自滅續

成後念. 兩念接連. 故言相續假. 三者相待假.

如君臣父子大小. 名字不定. 皆相隨待故言

相待假. 若入道所捉三乘不同. 聲聞用因成.

緣覺用相續. 菩薩用相待. 而成論三藏爲宗.

多明因成. 以入道. 所以然者. 凡有二義. 一者

因成是世諦體. 續待爲用. 若體已空. 用卽自

遣. 二者因成多重數. 觀行自淺至深. 初捉五

根以空衆生. 次捉四大四微以折法. 所以多

捉因成. 若是續待二假. 卽無此重故不用. 今

明. 正大品中三假爲宗. 一者法二者受三名.

解三假不同. 今所用者. 以四微成根大□法

假. 衆生假人. 此是受假. 一切名皆是名假. 名

假本通. 就名假中. 取能成義爲法假. 所成義

爲受假. 不如他家法假爲體餘二爲用. 故大

品云. 波若及五陰爲法假. 菩薩爲受假. 一切

名字爲名假. 內法如此. 外法可知. 四微四大

爲法假. 世界爲受假. 一切名字爲名假. 今明.

下	欄

相待爲本者. 欲明大士觀行. 凡有三義. 一者

相待假通. 無非是待. 因續二假未必盡假. 二

者相待假. 無有實法. 遣病卽淨. 因續二假. 卽

有實法. 遣病有餘. 三者相待假無□. 長旣待

短. 短還待長. 因續二假. 卽成義有□. 唯以四

微成大. 不以大成四微. 唯得續前不得續後.

故用相待假. 若是聲聞因成爲體. 續待爲用.

體空用自去. 今觀相待體本來不生今亦無

滅. 因續用去. 從來有通別相待. 通是開避相

待. 別是相集相待. 如人甁衣柱. 是通相待. 長

短方圓等是別相待. 問若相待空因續自去

者. 觀相待時觀何物相待. 豈非先有因成後

有續待. 答不然. 小乘觀行. 先有法體折法入

空. 故但見於空不見不空. 今大乘觀相待者.

不立法體. 諸法本來不生. 今卽無滅. 初念爲

無□道. 後念爲解脫道. 是故經言. 不但見空.

亦見佛性不空. 問曰. 非有非無而有而無爲

疏假爲是密假. 答曰. 此是疏假. 何故爾. 以其

兩來就有無二法辨故是疏假. 若辨密假. 非

有非不有而有而不有. 以其就一法明義. 是

卽兩法爲疏. 一法故密. 今何故辨此疏密. 疏

密者. 爲明經中兩種百非兩種對治. 若言苦

樂無我等. 此是疏對治. 若言實不實衆生非

衆生安非安等密對治. 若言如來涅槃非有

非無. 此是疏百非. 若言非因非不因非果非

不果. 此是密義辨非. 此明假有疏密. 問前言

非有非無. 何物非有非無耶. 答前非有非無.

非性有無. 爲成世諦如義. 問後明非有非不

有. 何物有不有耶. 答今如是假有不有故. 言

經數: 一八五三

經名: 大乘玄論卷第一

頁數: 一九

上	欄

非有非不有. 言非有者. 非不有有. 言非不有

者. 非有不有. 此旣壞假成眞諦如. 問有不有

是何物. 答諸法本從無生. 皆以阿字爲本. 是

卽諸法皆歸何字一無生門. 故經言. 四十二

字皆歸阿字也

二諦體第五. 常解不同. 有五家. 初家明. 有爲

體空爲用. 何故爾明世諦是有. 行者折有入

空. 無有因空入有. 故有是其本. 空爲其末. 第

二家云. 以空爲體. 有是其用. 何以故明. 空爲

理本. 古今常定. 有是世間法. 皆從空而生. 故

空爲其本. 有是其用. 第三云. 二諦各自有體.

以世諦假有是世諦體假有卽空無相是眞諦

體故. 言二諦各有體. 第四云. 二諦雖是一體.

以義約之爲異. 若以有來約之. 卽名俗諦. 以

空約之. 名爲眞諦. 而今此二諦唯一. 約用有

二. 第五云. 二諦以中道爲體. 故云. 不二而二

二諦理明. 二而不二中道義立. 彼家有時亦

作體用相卽. 今皆不然. 問第一解. 若言以有

爲體空爲用者. 可以有爲理空爲用不. 體是

理之異名. 旣言有爲體. 是卽有爲理. 然皆見

理得道. 今若以有爲理. 卽見有得道. 今聖人

皆見空斷結. 明知. 空是理. 問第二解. 空爲體

有爲用者. 是卽成一諦. 何謂二諦. 汝今指空

當體. 是卽但空是諦有非諦. 若空有俱諦. 何

得偏用一空爲體. 故不然. 問若三解. 假有是

世諦體假有卽空爲眞諦體. 若二諦各有體.

卽應成兩理. 有自有爲理. 空自空爲理. 碩反.

何得辨其相卽. 問第四解. 二諦唯一體以義

約之爲異者. 今何以二諦唯是一體. 是何物

中	欄

體. 爲當一有體爲當一空體. 何處離此空有

別有一體. 而言以空有約之故二諦之別. 問

第五解. 二諦同中道爲體者. 今問. 汝言若用

中道爲體. 爲是二諦攝爲是二諦外物. 彼解

云. 終是一無名無相. 還是二諦攝. 此是開善

所用. 攝山高麗朗大師. 本是遼東城人. 從北

土遠習羅什師義. 來入南土. 住鍾山草堂寺.

値隱士周□. 周□因就師學. 次梁武帝. 敬信

三寶. 聞大師來. 遣僧正智寂十師. 往山受學.

梁武天子. 得師意捨本成論. 依大乘作章疏.

開善亦聞此義. 得語不得意. 今意有第三諦.

彼無第三諦. 彼以理爲諦. 今以敎爲諦. 彼以

二諦爲天然之理. 今明. 唯一實諦方便說二.

如唯一乘方便說三. 故言異. 雖復有五解. 不

出四句之計. 初一有句. 第二無句. 第三第四

亦有亦無句. 第五解非有非無. 旣束爲四句.

是橫計. 何得扶道. 問何處經文中道爲二諦

體也. 答中論云. 因緣所生法我說卽是空. 亦

爲是假名. 亦是中道義. 因緣生法是俗諦. 卽

是空是眞諦. 亦是中道義是體. 華嚴云. 一切

有無法. 了達非有非無. 故有無爲二諦. 非有

非無爲體. 經云. 非有非無假說有無. 涅槃經

云. 隨順衆生說有二諦. 故以敎門爲諦. 仁王

經云. 有諦無諦中道第一義諦. 故知. 有第三

諦. 問敎諦爲是一體爲是異體. 答如前言. 中

道爲體故是一體. 若約用爲論. 亦得假爲二

體. 但非正義. 問若言一體者. 與他家一體何

異. 答他家定一定異定亦一亦異. 今明. 約第

一重故作此語. 至第二第三第四重. 不可言

下	欄

一. 不可言異. 問於諦爲是一體爲是異體答

約二妄情爲二體. 爾終無有兩物. 如眼病空

華異空無華故. 以一中道爲體問假有假無

爲二諦. 非有非無爲中道也. 答一往開中假

義故. 假非中中非假也. 究竟而言. 假亦是中.

故涅槃經文. 有無卽是非有非無. 亦得中爲

假. 一切言說皆是假故. 問何物是體假用假.

何爲體中用中耶. 答假有假無是用假. 非有

非無是體假. 有無是用中. 非有非無是體中.

復言. 有無非有非無皆是用中用假. 非二非

不二. 方是體假體中. 合有四假四中. 方是圓

假圓中耳

明中道第六. 初就八不明中道. 後就二諦明

中道. 初中師有三種方言. 第一方言云. 所以

牒八不在初者. 欲洗淨一切有所得心. 有得

之徒. 無不墮此八計中. 如小乘人言. 謂有解

之可生惑之可滅. 乃至衆生. 從無明流來反

本還源. 故去. 今八不. 橫破八迷. □窮五句.

以心彼生滅不得故. 言不生不滅. 生滅旣去.

不生不滅亦生滅亦不生滅非生滅非不生滅

五句自崩. 然非生非不生旣是中道. 而生而

不生卽是假名. 假生不可言生. 不可言不生.

卽是世諦中道. 假不生不可言不生. 不可言

非不生. 名爲眞諦中道. 此是二諦各論中道.

然世諦生滅是無生滅生滅. 第一義無生滅.

是生滅無生滅. 然無生滅生滅. 豈是生滅. 生

滅無生滅. 豈是無生滅. 故非生滅非無生滅

名二諦. 合明中道. 第二方言云. 所以明三種

中道者. 爲顯如來從得道夜至涅槃夜常說

經數: 一八五三

經名: 大乘玄論卷第一

頁數: 二○

上	欄

中道. 又學佛敎人. 作三中不成故墮在偏病.

今對彼中義不成故辨三中. 問云何學佛敎

人三中不成. 答他云. 實法滅故不常. 假名相

續故不斷. 今謂. 不常猶是斷. 不斷猶是常. 唯

見斷常. 何中之有. 爲對此三中不成. 明三種

中道. 今明. 中道者. 無生滅生滅爲俗諦中. 生

滅無生滅爲眞諦中. 無生滅生滅. 豈是生滅.

生滅無生滅. 豈是無生滅. 故非生滅非無生

滅. 二諦合明中道. 問後明三中與前何異. 答

前明二諦中道. 是因緣假. 名破性中. 第三雙

泯二假稱爲體中. 亦名因緣表中道. 故前語

有四重階級. 一者初章四句心性有無不可

得故. 言非有非無名爲中道. 外人旣聞非有

非無. 卽謂無復眞俗二諦. 便起斷見. 是故第

二說而有而無以爲二諦. 接其斷心. 第三欲

顯而有而無明其是中道是因緣有無. 不同汝

性有無義故. 第三明二諦用中. 雙迪兩性. 第

四次欲轉假有無二故明體中. 初明性空. 次

後明假. 第三明用中. 第四明體中故有四階.

此是攝嶺興皇始末對由來義有此四重階

級. 得此意者. 解一師立中假體用四種意也.

又初非性有無以爲中者. 此是假前中義. 次

而有而無名爲二諦. 是中後假義. 次假有非

有. 假無非無. 二諦合明中道者. 此是假後中

義. 問破性中因緣表中道者. 云何中前假中

後假耶. 答中前假者. 未說體中. 前明於假. 卽

上破性中後而有而無是也. 中後假者. 說用

中體中竟. 方說而有而無. 正是動而常寂. 寂

而常用. 乃是方便智化衆生. 又中前假. 從用

中	欄

入體. 中後假從體起用. 問第一方言出諸師

計. 後方言出諸師三中不成. 云何異耶. 答第

一方言. 破性外道八迷. 破性明中. 但出諸 師

計. 諸法師計亦有性義. 亦言. 正破外傍破內.

故出諸師計. 第三方言云. 世諦卽假生假滅.

假生不生. 假滅不滅. 不生不滅. 爲世諦中道.

非不生非不滅爲眞諦中道. 二諦合明中道

者. 生滅非不生滅. 問此與上何異. 答此有

二意. 一者卽世諦生是不生. 如色卽是空故.

不生卽是世諦. 眞諦不生者. 此卽相因義. 因

世諦生明眞諦不生. 二者世諦中不生不滅.

卽是眞諦假. 非是破性明中. 爲明世諦假生

雖生不起. 世諦假滅雖滅不失. 故生滅宛然

而未曾生滅. 故世諦中卽是眞諦假. 問此與

上何異. 答雖同生滅爲俗不生滅爲眞. 但不

生有三種. 初方言破定性生明不生. 第二方

言破假生明不生. 此中有異. 破定性生但破

不1收. 破假生亦破亦收. 第三方言. 約平道門

本來不生故言不生. 不言破病也. 第二就二

諦明中道. 此中有三意. 第一單義論單遍. 第

二遍義論單遍. 第三就二諦論單遍. 就初有

兩. 初正明單遍. 後明互相出入. 今先正論單

遍中假義. 偏說一假有不說無. 是單假. 偏說

一假無不說有. 亦是單假. 偏說一非有卽是

單中. 非無亦爾. 雙說假有假無. 是遍假. 雙說

非有非無. 是遍中. 次釋其所以. 凡有二義. 一

者爲利根人說單假. 約鈍根人說遍假. 正言.

利根之者聞一悟十故. 若聞說假有卽解假

無. 乃至聞說非有卽解非無. 所以不勞具明

下	欄

兩義. 爲鈍根之人隨言得解. 若不具說. 無有

玄悟. 所以雙明兩義也. 二者爲鈍根人說單.

爲利根人說遍. 爲鈍根之人不堪受圓敎. 所

以且說單義破其執. 若利根人堪受圓敎. 所

以爲說遍義. 便皆領受. 次明互相出入有八

句. 第一從單假入單中. 或言. 假有不名有. 從

有入非有. 無亦例爾. 第二從單中出單假. 或

言. 非有假說有. 非無假說無. 第三從遍假入

遍中. 假有不名有. 假無不名無. 有無入非有

無. 第四從遍中出遍假. 非有非無假說有無.

第五從單假入遍中. 或言. 假有不名有. 假有

不名無. 從假有入非有非無. 假無亦例爾. 第

六從遍中出單假. 或言. 非有非無假說有. 非

無非有假說無2之. 第七從遍假入單中. 有無

卽非有. 第八從單中出遍假. 非有假說有不

有. 非無假說無不無. 次釋所以有二義. 一者

破衆生執實之病. 隨計隨遣. 所以遂有多句.

二者大士觀行神通自在. 無有隔□故. 或眼

根入正受等. 不復委釋. 大品云. 或從散心中

起入滅受定. 滅受定起入散心中也. 第二就

遍義論單遍亦有二. 初正明單遍. 二明出入.

初正明單遍中假. 假有是俗諦. 假無是眞諦.

此是單假. 非有非無是中道. 此是單中. 假有

假無爲二. 是俗諦. 非有非無不二爲眞諦. 此

是遍假. 非二非不二是中道. 此是遍中. 正言.

非二盡有無. 非不二盡非有非無. 所以是遍

中. 次釋其所以有二義. 一往爲言. 單中單假

明義卽淺. 遍中遍假明義卽深. 所以然者. 單

家之二諦. 至遍義時. 還是俗諦. 單家之中道.